
PARLAMENTUL ROMÂNIEI

CAMERA DEPUTAŢILOR

	COMISIA  JURIDICĂ, DE DISCIPLINĂ ȘI IMUNITĂȚI

	                                                                                            Bucureşti, 23 iunie 2026
                                                                                            Plx 462/2026


AVIZ

asupra 
Propunerii legislative pentru desfiinţarea Academiei Oamenilor de Ştiinţă din România şi pentru abrogarea Legii 31/2007 privind reorganizarea şi funcţionarea Academiei Oamenilor de Ştiinţă din România

       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină și imunități a fost sesizată, spre dezbatere şi avizare cu propunerea legislativă pentru desfiinţarea Academiei Oamenilor de Ştiinţă din România şi pentru abrogarea Legii 31/2007 privind reorganizarea şi funcţionarea Academiei Oamenilor de Ştiinţă din România, trimisă cu adresa nr. Pl-x 462 din 9 iunie 2026, înregistrată cu nr. 7c-13/584/2026.
        Senatul,  în calitate  de primă  Cameră  sesizată,  a respins propunerea legislativă în ședința din  3 iunie 2026.

        Potrivit dispozițiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaților, republicat, cu modificările ulterioare, Camera Deputaților este Cameră decizională. 
       Propunerea legislativă are ca obiect de reglementare desfiinţarea Academiei Oamenilor de Ştiinţă din România, precum şi abrogarea Legii nr.31/2007 privind reorganizarea şi funcţionarea Academiei Oamenilor de Ştiinţă din România, cu modificările şi completările ulterioare. 
        Potrivit prevederilor art. 62 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a dezbătut iniţiativa legislativă în şedința din data de  23 iunie 2026.
       Membrii Comisiei au examinat inițiativa legislativă supusă avizării, expunerea de motive, avizul nefavorabil al Consiliului Legislativ și avizul favorabil al Consiliului Economic și Social.
       În urma dezbaterilor s-a hotărât, cu majoritate de voturi, avizarea negativă a inițiativei legislative, în forma transmisă Comisiei juridice, de disciplină și imunități.
       Propunerea legislativă  face parte din categoria legilor ordinare.
               PREŞEDINTE,                          

                       SECRETAR,
   Prof. Univ. Dr. Liviu-Bogdan CIUCĂ   

            Petre-Emanoil NEAGU
 Consilier  parlamentar,
 Andrada Armencea

